# Yo no soy esa

Yo no soy esa és una pel·lícula espanyola de comèdia romàntica de 2024, dirigida per Maria Ripoll, que va coescriure el guió juntament amb Olga Iglesias. És protagonitzada per Verónica Echegui. Es va estrenar en el Festival de Màlaga el 6 de març de 2024, i va arribar als cinemes espanyols el 31 d'octubre de 2024, amb distribució de Sony Pictures Entertainment Iberia. S'ha subtitulat al català.

## Trama

La Susana (Verónica Echegui) es desperta després de 20 anys en coma. Ara és una adolescent en un cos de senyora en ple segle xxi. La Susana haurà de moure's en un món en el qual res li és familiar i haurà d'aprendre a conviure-hi.

## Repartiment

* Verónica Echegui com a Susana
* Silma López
* Adam Jezierski
* Olivia Molina
* Daniel Grao
* Ángela Molina

## Producció

El novembre de 2022, es va anunciar que Yo no soy esa era una de les vint-i-vuit pel·lícules que rebrien suport econòmic en la segona ronda de les ajudes generals de 2022 de l'Institut de la Cinematografia i de les Arts Audiovisuals. El 3 de març de 2024, la productora de Maria Ripoll, Cahuenga Filmmakers, i El Estudio van anunciar un acord amb Sony Pictures International Productions per a la creació d'un segell de pel·lícules, The Love Collection, sota el qual es produirien comèdies romàntiques escrites i dirigides per dones i que ja havia posat en desenvolupaments els llargmetratges Yo no soy esa i Welcome. Aquell mateix dia, es va anunciar que Ripoll dirigiria Yo no soy esa com la primera pel·lícula del segell, i que Verónica Echegui, Silma López, Ángela Molina, Daniel Grao i Adam Jezierski formarien part del repartiment protagonista. El rodatge de la pel·lícula va començar el març de 2023 a Barcelona, i va concloure el maig de 2023.

## Estrena i màrqueting

El febrer de 2024, es va anunciar que Yo no soy esa s'estrenaria al Festival de Màlaga el 6 de març de 2024. El setembre de 2024, Sony Pictures Entertainment Ibèria va estrenar el tràiler de la pel·lícula i va programar la seva estrena als cinemes d'Espanya per al 31 d'octubre de 2024.

## Referències

* ↑ «Yo no soy esa». Goita què fan, ara!. [Consulta: 11 gener 2025].
* ↑ «Yo no soy esa». FilmAffinity. [Consulta: 29 octubre 2024].
* ↑ «28 títulos se reparten finalmente los 27,7 millones de euros del segundo procedimiento de las ayudas generales del ICAA del año 2022». Audiovisual451, 16-11-2022. [Consulta: 29 octubre 2024].
* ↑ «The Love Collection: Un nuevo sello producirá comedias románticas escritas y dirigidas por mujeres». Cine con Ñ, 03-03-2023. [Consulta: 29 octubre 2024].
* ↑ Pozo, José Carlos. «Anunciada Yo no soy esa, película de María Ripoll con la que arrancará el nuevo ciclo The Love Collection». Hobby Consolas, 03-03-2023. [Consulta: 29 octubre 2024].
* ↑ «'Yo no soy Esa', la primera película de 'The Love Collection' para Sony». Butaca y Butacón, 03-03-2023. [Consulta: 29 octubre 2024].
* ↑ «LA PELÍCULA “YO NO SOY ESA” TERMINA SU RODAJE BAJO LA DIRECCIÓN DE MARÍA RIPOLL». El Blog de Cine Español, 01-05-2023. [Consulta: 29 octubre 2024].
* ↑ «María Ripoll presenta «Yo no soy esa» en el Festival de Málaga». InMagazine, 20-02-2024. [Consulta: 29 octubre 2024].
* ↑ «“Yo No Soy Esa”, la nueva película de Maria Ripoll, lanza su tráiler y ya tiene fecha de estreno». mundoPlus.tv, 08-09-2024. [Consulta: 29 octubre 2024].